钦定古今图书集成/明伦汇编/官常典/第140卷 > 萧
## 钦定古今图书集成/明伦汇编/官常典/第140卷 > 萧

夏，封孟亏于萧。

按《路史》：“少昊氏有裔子曰孟亏，能训鸟兽而致凤凰，
爰封之萧。　皋陶有子三人，长伯翳，生大廉，后有孟
亏、仲衍。孟亏能帅翳者作土于萧，是为萧孟亏。夏后
氏衰，孟亏去之，而凤皇随焉。萧子国也。”

周惠王六年夏萧叔朝于鲁。

按：《春秋》庄公二十三年。

〈注〉萧附鲁国叔名，就谷朝公，故不言“来。”凡在外朝，则礼不得具，嘉礼不野合。此僭朝于方岳之礼。

襄王二十二年秋，介人侵萧。

按：《春秋》僖公三十年。

定王十年“冬十二月戊寅，楚子灭萧。”

按《春秋》宣公十二年。按《左传》十二年冬，楚子伐萧。
宋华椒以蔡人救萧。萧人囚熊相宜僚及公子丙。王
曰：“勿杀，吾退。”萧人杀之。王怒，遂围萧，萧溃。申公巫臣
曰：“‘师人多寒’。王巡三军，拊而勉之。三军之士皆如挟
纩，遂傅于萧。还无社，与司马卯言，号申叔展。叔展曰：
‘有麦麹乎’？”曰：“无。”“有《山鞠》穷乎？”曰：“无。”“河鱼腹疾奈何？”曰：
“目于《眢井》而拯之。若为茅绖，哭井则己。”明日萧溃，申
叔视其井，则《茅绖》存焉，号而出之。